JohanHeinsen/ENO huggingface dataset:
Nyeste Skilderie af Kiøbenhavn, 1809-02-21
Hr. Pastor Mouriers forhen omtalde Udkast til et, skjønt ny, dog til hans Menigheds tilkommende Tarv og varige Rolighed sigtende Regulativ, der, som bekjendt, allerede i November blev af det høieste Dikasterium enhver myndig Mand i dette saavelsom det Tydske Sogn anbefalet til Undersøgelse og upartisk Bedømmelse, men, som, foruden de saakaldte Kirkeværger, har to fornemme, forhenværende Ældste imod sig, bestaar af følgende sex Deele: I. Den Franske, siden 1685 bestaaende Kirkeindretnings Natur, Gjenstand og Øiemed. 2. Den geistlige Forvaltnings og Gudsdyrkelsens Bestyrelse ved en Sognepræst eller Pastor, med en ordineret Hielpe Prædicant, samt de øvrige fornødne Officianter. 8. Den occonomiske Bestyrelse af de almindelige Anliggender ved en aldeles verdslig Commite af de anseeligste Mænd i Menigheden, som kunne skiftes dertil, nemlig sex Ældste og fire Diakoner. 4. Generalforsamling af alle stemmedygtige Medlemmer i Menigheden, under de Ældstes Præsidium, i Kirkebygningen, to Gange om Aaret. S. Fremgangsmaaden i Stemmevalget eller de forskjellige ledig blevne Embeders Besættelse. 6. De Franskes Forhold til og fælles Sager med den Tydskreformeerte Meenighed. Dette ny Regulativ skal, som det hedder, dets indlysende Nytte uagtet, staae tilbage for det ældre, langt mindre hensigtsmæssige fra 1793. Det vilde være at ønske, at det første maatte blive bekjendtgjort ved Trykken, saa at enhver ved Sammenligning kunde overtydes om dets Fortrin for det sidste.
Nyeste Skilderie af Kiøbenhavn, 1809-02-21
Hr. Lindgreen udførte i Løverdags Aftes Gierens Rolle i Molieres Mesterstykke den Gjerrige, som i lang Tid har maattet staae tilbage paa vor Skueplads for den nyere Franske Litteraturs Ubetydeligheder, med en Natur og Sandhed, der forskaffede ham almindeligt og fortjent Bifald.
Nyeste Skilderie af Kiøbenhavn, 1809-02-21
Den lykkelige Dag, som skienkede vort Norden dets elskede Fyrste, hædredes af Riber Byes Jndvaanere, efter S. T. Hr. Kammerherre Moltkes smagfulde Foranstaltning, ved følgende Høitidelighed: Løverdagen den 28de Jan. forsamledes et talrigt Selskab for at bivaane en Prologue, forfattet med Hensyn til Dagen af Skolens Rector, Professor Hansen. Scenen aabnedes med et Optog af fæstligklædte Ynglinger og Piger, som hilsede Dagen med Frydesang. J Spidsen af disse viiste sig, som Repræsentanter for Frederiks Undersaatter, en Dansk, Norsk og Holsteensk Bonde, hvilke efter Sangen bevidnede hverandre deres Taknemmelighed for det i Nødens Tid udviste Brodersind, og tilsvor Kongen Troskab, – sig selv indbyrdes Kierlighed. Derpaa fremtraade en Genius, spaaede Tvillingriget Held – dets Fiende Undergang, og krandsede Kongens Brystbillede, som saaes i Baggrunden, med denne Tiltale tilFolket: Dit Fyrste stor ved Retfærd, som ved Dyd, af end ufødte Slægter skal velsignes. Erkjendtlig Samtid ham en Borgerkrone rækker, og skjønsom Efterslægt Udødeligheds Krands. Prologen endtes med en Gruppe af dansende Ynglinger og Piger, som omgave Bysten med Blomsterquirlander. Efter Prologen opførtes et Stykke af Kotzebue. Følgende Dags Aften gaves et Bal, og under den glade Nydelse, hvortil Frederiks Fødselsdag berettigede, glemtes hverken den offentlige Trang, ei heller Byens de fattige Jndvaanere.
Nyeste Skilderie af Kiøbenhavn, 1809-02-21
Under 15de d. M. har det allernaadigst behaget H. M. Kongen, at udnævne borgerlig Artillerie-Capitain Lauritz Nicolai Hvidt til Børs Commissaire i Kjøbenhavn.
Nyeste Skilderie af Kiøbenhavn, 1809-02-21
Til Efterretning for de Handlende bekjendtgjøres herved, at den Kongelige Danske Consul i Danzig, Hr. Etatsraad og Ridder Koustrup er udtraadt af den Compagnie Handel, der i bemeldte Stad hidindtil er bleven ført under Firma: Koustrup & From, og at denne sidste i Fremtiden fortsætter Handelen i eget Navn og for egen Regning, samt at denne derhos paatager sig Ligvidation af al den active og passive Gield, der resulterer fra den Compagnie=Handel, der er bleven ført under bemeldte Firma Postefterretninger.
Nyeste Skilderie af Kiøbenhavn, 1809-02-21
Den i Morges Kl. 4 ankomne Post har medbragt følgende Nyheder: Paris, d. 7 Febr. Breve fra Venedig melde, at en stor Øvelsesleir af Franske og Jtalienske Tropper, skal oprettes ved denne Stad, og at man allerede er sysselsat med at anskaffe Levnetsmidlerne. Denne Leir vil have Sted i Begyndelsen af Februarii, og man venter ved denne Leilighed Vicekongen.
Nyeste Skilderie af Kiøbenhavn, 1809-02-21
Journal du Soir indeholder følgende Artikel, fra Wien af 27 Jan. Hs. M. Tilbagekomst til Hovedstaden efter Freden til Presburg, er med stor Pomp bleven høitideligholdt. Denne Ceremonie har en temmelig mørk Caracteer, alle Betragtninger, alle Erindringer bleve henledede paa hiin ulykkelige Epoke, hvor det Østerrigske Monarkie var paa Veie at gaae under. Enhver tænkde paa de store, af de daværende Ministere begaaede Feil, og yttrede varme Ønsker, at Fredens og Samdrægtighedens Genius maatte besiele det nuværende Ministerium, og stoppe dets Øren mod Fastlandets evige Fiendes troløse Jndskydelser. - Maatte denne Ceremonie gjøre ligesaa dybt et Jndtryk paa hele Hoffets Aand som den har gjort paa Staden Maatte det Forbigangnes Exempel bringe de ærgjerrige eller falske Mennesker, der saa gjerne vilde udsætte deres Fædreneland for ny Sønderslidelser, til Eftertanke. Det synes iøvrigt, at alle vore Nationalfester have det Øiemed, at give os store og frygtelige Lærdomme. - Vi høitideligholde hvert Aar Opbudet i Masse, som fandt Sted under Feldttoget i Jtalien. Men naar denne store Høitidelighed bringer os vore Medborgeres ædle og høimodige Opoffrelser i Erindring, saa minde de os ogsaa om, at dette skjønne Opbud en Masse, da det neppe var ankommet, blev ved Mantuas Porte fangen af den Overgeneral, som den Gang commanderede i Jtalien. - Man troer, at vor Hof vil udnævne en ny befuldmægtiget Minister hos Kongen af Preussen. - Gouverneuren i Triest har sendt en Coureer herhid med Depecher, som man anseer for meget vigtige. Angaaende deres Jndhold er endnu intet blevet bekjendt. Et af de Franske mod Portugal bestemte Corpser er ankommet til Braganza, hvorfra det marcherer til Oporto. J Portugal ere kun 5000 Engellændere, og imellem dem og Portugiserne hersker stor Tvedragt.
Nyeste Skilderie af Kiøbenhavn, 1809-02-21
J et Decret af 24 Jan. har Kong Joseph befalet, at der i alle de Stæder, hvor der findes Spansk Garnison, skal nedsættes Special=Krigs Retter, som skulle dømme alle listige Hververe, og alle de, der tage Tjeneste hos Fienden. - Hver Soldat, der driver Hverving eller deserterer, skal skydes. - Hver Borger, der driver Hverving eller lader sig hverve, skal hænges. – J et andet Decret af J. D. erklæret Kongen enhver borgerlig eller militair Titel, enhver af Jnsurrections-Juntaen meddeelt Orden eller Grad, som ikke skeet, og forbyder enhver, der har faaet den, at bære samme, naar han ikke er authoriseret dertil af Kongen.
Nyeste Skilderie af Kiøbenhavn, 1809-02-21
Criminalretten i Verona har dømt Joseph Pelizzoni, Saarlæge i Cassal maggjøre, og H. Trieste, Advocat i Asolo Trevigiano, for begaaet Landsforræderie, fra Livet.
Nyeste Skilderie af Kiøbenhavn, 1809-02-21
J to Dage, skrives fra Bayonne under den 3 d. M., ere 15000 fangne Spaniere passerede herigjennem.
Nyeste Skilderie af Kiøbenhavn, 1809-02-21
Kong Joseph har uddeelt den i Victoria skiftede Kongel. Militairorden til adskillige Spanske Adelsmænd.
Nyeste Skilderie af Kiøbenhavn, 1809-02-21
En fra Brasilien til Falmouth ankommen Engelsk Paketbaad, har berettet, at Markederne i Brasilien ere overlæssede med Engelske Manufacturvarer, og at Regjeringen ikke har forskaffet denne Handel den Lettelse, man havde ventet.
Nyeste Skilderie af Kiøbenhavn, 1809-02-21
J Lloyds Caffehuus er bleven bekjendtgjort, at adskillige Transportskibe ere komne paa Grund ved Corunna. J Privatbreve hedder det, at de Franske have fyret paa dem.
Nyeste Skilderie af Kiøbenhavn, 1809-02-21
J London gik d. 23 f. M. det Rygte, at 2 Engelske Skibe ere blevne anholdte paa Plata Floden (i Sydamerica.
Nyeste Skilderie af Kiøbenhavn, 1809-02-21
Den Engelske Krigschaloupe Laurel paa 22 Canoner, er bleven tagen af en Fransk Fregat paa 44 Can. Den overgav sig uden at løsne et Skud.
Nyeste Skilderie af Kiøbenhavn, 1809-02-21
D. 19 f. M. ankom en Paketbaad fra Lissabon, til Falmouth, som bragte den Efterretning, at det ved deres Afseiling hedte i Lissabon, at en Fransk Magt af 14000 Mand er ankommen til Badagos paa de Portugisiske Grændser.
Nyeste Skilderie af Kiøbenhavn, 1809-02-21
Marchal Lannes's Adjutant er ankommen til Paris fra Sarragossa med den Efterretning, at denne Fæstnings Udenværker ere indtagne.
Nyeste Skilderie af Kiøbenhavn, 1809-02-21
Fra Wien skrives, at Jisgangen paa Donau har foraarsaget overordentlig store Oversvømmelser og anrettet megen Skade. Forbindelsen med Mähren. og Bøhmen blev spærret derved. Tre af Wiens Forstæder og en Deel af Staden stod saaledes under Vand, at man maatte seile med Fartøier i Gaderne. - En Møller, hvis Mølle laae ved en Arm af Donau, reddede sig med sin Kone og sine 5 Børn paa Taget af Møllen. Keiseren, som tilligemed Erkehertug Carl var Vidne hertil, udlovede strax en Belønning af 4000 Fl. for den, der kunde redde disse Ulykkelige. 4 Skippere og 2 Slagter svende vandt Prisen. Den hele Familie var nærved at omkomme af Hunger og Kulde. - En fra Petersborg ankommen Coureer maatte enten bie nogle Dage førend han kunde komme til Staden, eller beslutte en Overfart med Livsfare og store Bekostninger. Han valgte det sidste, og en rask Skipper bragte ham for en Belønning af 100 Ducater lykkelig til Staden.
Nyeste Skilderie af Kiøbenhavn, 1809-02-21
Fra Paris ere adskillige Østerrigske Courerer ankommen til Wien, hvor der overhoved i denne Tid vexles mange Courerer med fremmede Hoffer. De til Fredscongressen med Rusland i BuHarest bestemte Tyrkiske Befuldmægtigede, ere endnu ikke ankomne. Man troer, at Rusland efter Fredsslutningen igjen vil afstaae Moldau og Vallachiet.
Nyeste Skilderie af Kiøbenhavn, 1809-02-21
De fra det nyerobrede Finland til Petersborg ankomne Deputerede have alle faaet Ordenstegn og Medailler.
Nyeste Skilderie af Kiøbenhavn, 1809-02-21
Blandt 125 Skibe, som i forrige Aar afseilede fra Archangel, vare 81, som gik til Norge D. 18 f. M. ilede en Fransk Coureer igjennem Berlin med Depecher fra Keiser Napoleon til Kongen af Preussen. Da Coureren havde Ordre at følge Kongen til Petersborg, saa troer man, at hans Sendelse er af stor Vigtighed.
Nyeste Skilderie af Kiøbenhavn, 1809-02-21
Coursen paa Hamborg 235 PC.
Nyeste Skilderie af Kiøbenhavn, 1809-02-25
Den hele samlede Statsgield overstiger ikke de private Mænds Formue, som hos os hensidde uden Børn. Man kan dog ikke tage sit Guld med i Graven, Ønsker et Folk Selvstændighed, og vil det være den værdig. - har den sand Aa telse for sin Regjering, og sit Land; – agter den nogensinde at træde i sine værdige Oldfædres Fodspor, da skal den vise sine Følelser og gode Villie i Gierningen, og ikke indskrænke sin Patriotisme til Viser, Lys, og en venskabelig Sammenkomst paa Kongens Fødselsdag. Om den Hulevadske Enkecasse.
Nyeste Skilderie af Kiøbenhavn, 1809-02-25
J offentlige Blade læses følgende: "Med Fornøielse sees nu af den Hulevadske Enkekasses bekjendtgjorte Regnskabs Uddrag for sidste Fjerdingaar 1808, at denne Enkekasse, den, som man næst den Kongelige altid havde meest Tillid til, og derfor med Sorg faae rystet ved Uenighed, atter gaae fremad, saa at man tør love sig, at Enkerne nu kunne være visse paa, at deres Pensioner ikke skulle oftere nødes til at indskrænkes. Jndtægten var nemlig 24,391 Rdlr. 62 s., og Udgivten derimod kun 14,262 Rdlr. 2 s. Cassens beholdne Formue var 384,024 Rdlr. 98 s. - Denne Anbefaling kan, for saavidt som det Hulevadske Selskab nu er sluttet, ikke have nogen egentlig skadelig Virkning. Men da alle Sagkyndige ere tilge om, at alle vore Enkecasser, paa den Kongelige nær, ere byggede paa falske Grundsætninger, og bære Spiren til deres tidlige eller sildige Undergang i deres oprindelige Jndretning, saa er det Pligt, at svække det Jndtryk, som slig en Anbefaling mueligen kunde gjøre paa Publicum til Fordeel for andre Casser af samme Natur. Vel er det sandt, at den Hulevadske Casses Formue er 334,024 Rdlr. 94 1/2 s., og at dens saakaldte Jndtægt i forrige Aars sidste Qvartal var 24,391. Rdlr. 62 s. Men drager man fra denne Indtægt de endnu udestaaende Qvartalscontingenter, som fra 11 Decbr. indtil det under 18 Febr. bekjendtgjorte Regnskabs Slutning endnu ikke have været inddrevne, 10,279 Rdlr. 40 s., saa finder man, at den virkelige Jndtægt for afvigte Aars fjerde Qvartal egentlig kun er omtrent 14,000 Rdlr. Udgivten derimod var 14,262 Rdlr., altsaa omtrent for alle 4 Qvartaler henved 67000 Rdlr., og Jndtægten omtrent samme Sum. Fraregner man nu fra denne Jndtægt det, som der indkom mindre i Martii og September Qvartaler, fordi der ingen Renter faldt, to Qvartalers Renter af 3 Tønder Guld, som omtrent udgjøre 6000 Rdlr., saa er Cassen i en Underballance af en ligesaa stor Sum aarligen. Om alle de udestaaende Restancer nogensinde ville indkomme, er uvist, men at Enkernes Tal bestandig stiger, er temmelig afgjort.
Nyeste Skilderie af Kiøbenhavn, 1809-02-25
Jndenlandske Efterretninger. Fridericia, den 21de Febr. Natten mellem Løverdag og Søndag sidstleden, havde vi heren frygtelig Storm af Vest- og Nordvest, som anrettede megen Skade paa Husenes Tage. 2 Salleaser og 1 Jagt, som til samme Tid laae underRobesmølle under Hindsgavls Gods, have efter Sigende taget Skade, og faaet Vand inde. Jdag er Stormen endnu næsten ligesaa haard, hvorover man ikke har kunne erfare hvorledes det er med omtalte Skibe og Ladninger.
Nyeste Skilderie af Kiøbenhavn, 1809-02-25
Odensee, den 20 Februarii. Natten mellem Løverdag og Søndag havdes her en Orkanmæssig Storm af Nordvest, hvorved det rystede i Husene. Endeel af Blyet paa St. Knuds Kirkes Tag oprulledes, Tagsteene nedkastedes, Træer og Plankeværker kastedes overende. Nogle ville derved have bemærket som et Jordstød og hørt det tordne.
Nyeste Skilderie af Kiøbenhavn, 1809-02-25
Viborg. Natten til Søndag d. 19 Febr. rasede her en frygtelig orkanagtig Storm af S.V. fra Kl. 11 til 6 Morgen. Her i Byen nedrev det en gammel Lade, nogle Plankeværker og nedkastede endeel Tagsteene. Man siger og, at den stærke To har borttaget Skive Broer, Broen og Mølledæmningen ved Jordbromølle og det halve af Strandet Bro.
Nyeste Skilderie af Kiøbenhavn, 1809-02-25
En Deel Svenske Krigsfanger ankom i GaarAftes til Kjøbenhavn under Escorte.
Nyeste Skilderie af Kiøbenhavn, 1809-02-25
Sæbye, d. 12 Febr. J Fladstrands Havn er det Uheld indtruffet, at næsten alle Skibe, omtrent 10 i Tallet, ere forliste. Mange ere af den Mening, at man maatte heller have gjort det Havneanlæg ved Sæbye, formedelst Aaen, som kunde rense Jndløbet. Fladstrands Havn forlanger flittig at opmuddres, hvis den skal svare til sin Hensigt.
Nyeste Skilderie af Kiøbenhavn, 1809-02-25
Da nogle af de Mænd, der vare Tilforordnede i den under 13 Novbr. 1807 allernaadigst nedsatte Commission i Kjøbenhavn, angaaende Angivelse af Engelske Varer m.v., paa Grund af deres Stilling, udtræde af Samme, og Commissionens Forretninger, især Brevlæsningen, medtager megen Tid, saa har det behaget Hs. Majestæt, under 24de d. M., allernaadigst at befale følgende Embedsmænd at tiltræde fornævnte Commission, nemlig: Justitiarius og Assessorer i Kjøbenhavns Politieret, Notarius publicus, Legationsraad Olsen, Justitsraad og Committeret i General-Toldkammeret, Rosenstand Goiske, samt Fuldmægtig i Oeconomie- og Commerce-Collegiet og Secretair i SkoleCommissionen Gierlew.
Nyeste Skilderie af Kiøbenhavn, 1809-02-25
Under 22 d. M. har det behaget Hs. Majestæt allernaadigst at resolvere saaledes: "Vi ville allernaadigst have alle venskabelige og neutrale Skibe, som fra venskabelige Havne i Østersøen bringe Brænde her til Staden, forundt samme Fritagelse for Embargo som er tilsagt dem, der hidføre Bygningsmaterialier.
Nyeste Skilderie af Kiøbenhavn, 1809-02-25
Trykfeil i nogle Aftryk: S. 641. Lin 6. saa gaaer læs, saa gaae. - L. 25, farligere betydelige læs: saare betydelig.
Nyeste Skilderie af Kiøbenhavn, 1809-02-25
Postefterretninger. De Franske Tropper have d. 27de f. M. taget Staden Ferrol i Besiddelse. Allerede d. 24de havde Hertugen af Dalmatien faaet to Parlamentairer, fra Staden, den ene fra Admiral Melgario og den anden fra Anføreren for Landtropperne. Disse bragte den Efterretning, at Stadens lovlige Authoriteter vare tilbøielige til at capitulere, men at de underkues af Folket. Hertugen af Dalmatien føiede derfor Anstalt til at tage Staden med Magt. Folket begyndte at frygte for Følgerne af en Storm D. 26de ankom tre Parlamentairer med Fuldmagt, at capitulere. Staden har faaet samme Capitulation som Corunna. - Ferrol ligger i Gallicien og har en sikker Havn. Under Ferdinand VI. blev det indrettet til det fornemste Søarsenal i Spanien. Det driver stor Handel med alle Slags Fisk, som fanges der, og god Viinavl.
Nyeste Skilderie af Kiøbenhavn, 1809-02-25
Fra Wien meldes under d. 11 Febr.: Siden 8 Dage seer man her mange Courerer, saavel fra fremmede Hoffer, som ankomme og afgaae, som fra Armeen. Fra Constantinopel og Paris er der ankommen meget vigtige Efterretninger. Ogsaa to Courerer fra Petersborg ere indtrufne og et Stats bud er sendt did. - Alle Cours paa Udlandet ere betydelig stegne. Man betaler allerede for Hamborg 324 a 328.
Nyeste Skilderie af Kiøbenhavn, 1809-02-25
Fra Main d. 14 Febr.: De herværende og de i Nærheden af Rhinegnene liggende Tropper have allerede sat sig i Bevægelse. J Henseende til deres Bestemmelse hersker nu mere Uvished end for nogle Dage. Det synes sikkert, at de tage deres Vei til Bayern, hvorfra, som det hedder, de ville sætte sig i Forbindelse med det Franske Troppecorps, som samler sig ved Venedig. Førstprima har udstædt en Skrivelse til Storhertugen af Baden, Hessen, Würsburg og Storhertugen af Nassau, hvori de anmodes om at holde Contingenterne af Rhinforbunds=Armeen færdige. H. H. yttrer deri det Haab, at sandsynligviis det Østerrigske Hof vil komme tilbage til sit System, som kan enes med den almindelige Roligheds Vedligeholdelse, men at det under Tingenes nærværende Stilling er væsentlig nødvendigt og H. Keis. M. forlanger det, at samtlige til Rhinforbundet hørende Førster, skulle nøiagtig stille deres Contingent, og holde samme marchfærdige.
Nyeste Skilderie af Kiøbenhavn, 1809-02-25
Berlin, d. 18 Febr. Med hver Time venter man Coureren med bestemt Efterretning om, hvilken Dag Deres Majestæter ville holde deres Jndtog.
Nyeste Skilderie af Kiøbenhavn, 1809-02-25
Fra Østersøen, d. 19 Febr. Kongeriget Sverrig trues af et umiddelbar Jndfald. De Russiske Tropper have for største Delen bemægtiget sig Øen Aland. Den større Øe syntes endnu at ville gjøre Modstand, men man troer ikke at den vil vare længe. "*)¬
Nyeste Skilderie af Kiøbenhavn, 1809-02-25
J Ligger mellem upland og Finland og er omgivet af en Begruppe.
Nyeste Skilderie af Kiøbenhavn, 1809-02-25
Keiser Napoleon ventes til Maynz.
Nyeste Skilderie af Kiøbenhavn, 1809-02-25
Romanzow har endnu ikke forladt Paris.
Nyeste Skilderie af Kiøbenhavn, 1809-02-25
Adskillige Bagersvende i Wien ere i f. M. blevne ansatte ved det Militaire.
Nyeste Skilderie af Kiøbenhavn, 1809-02-25
Udenlandske Efterretninger.
Nyeste Skilderie af Kiøbenhavn, 1809-02-25
Stockholm, den 9de Februarii. Hs. Majest. Kongen har erholdt følgende Rapporter: Underdanigst Rapport, Da flere Jndberetninger ere indløbne, saavel fra Føgløe fra den Commanderende ved Posteringen, som fra Kumlinge ved paalidelige Bønder, at Russiske Kosakker have viist sig paa Kumlinge, Enklinge, Seglinge og store Sættung, og at paa sidstnævnte Sted tillige var en Major med dem, som befattede sig med Jndqvartering og Veienes Bestemmelse paa alle de forbemeldte Steder, beordrede jeg en ny Expedition til Kumlinge under Overadjutant Oberstlieutenant Schultzenheims Commando, bestaaende af 600 Mand Jnfanterie af 1ste og 3die Brigade samt 80 Mand af Livgarden til Hest og 2 trepundige Canoner, hvilket alt afgaaer i Dag til Warde, for betimelig i Morgen at indtræffe ved Dagbrækningen i 3 Kolonner paa Kumlinge, Enklinge og Seglinge, hvorhen tillige en særskilt Commando af Jægere og Jnfanterie samt 1. Heste afgaae fra Fogløe til store Sættunga. Hele Expeditionen, som udgjør en stærk Recognosering til alle de forannævnte Steder og har til Øiemed, tilligemed Fiendens Forjagelse at redde det betydeligste af Jndvaanernes løse Eiendom, hvortil et større Antal Bønderheste medfølge, samt at opbrænde Resten saavelsom alle Bygningerne, er bleven forsynet med de nødvendige Forholdsordrer. Hovedqvarteret Jomala Gaard, den 28de Januari 1809. G. Boye, L. C. Peyron, Kongens commanderende Getjenstgjørende Overadjutant neral=Adjutant paa Aland. ved Expeditionen. Underdanigst Rapport.
Nyeste Skilderie af Kiøbenhavn, 1809-02-25
Den i min forrige Rapport ommeldte udrustede Expedition til Kumlige under Overadjutant Oberstlieutenant og Ridder von Schulzenheims Commando, som nu er lykkelig udført, var saa meget nødvendigere, da der endnu førend Expeditionens Afgang indløb Rapport fra den Commanderende ved Posteringen paa Fogløe, at Russiske Kosakker bestandigen foruroligede Posteringerne og viiste sig i større Styrke, saa at endog 2 Eskadroner anfaldt Kavallerie=Posteringen ved Bænøe, bestaaende af en Underofficier og 6 Livgardere til Hest. Disse forsvarede sig længe, men blev tilsidst nødt til at trække sig tilbage, hvorved Commandoen blev omringet og Underofficieren med 2 Livgardere tagne til Fanger, formedelst deres Hestes Udmattelse. Den øvrige Deel af Posteringen trak sig tilbage til Føgløe, hvor Jægere ilede til Forstærkning og Kosakkerne vendte derpaa tilbage til Sættunga. Expeditionen til Kum linge afgik den 28de Januari og indtraf næste Morgen tidlig. Da Fienden var fordreven reddedes den største Deel af Jndvaanernes løse Eiendom, hvorefter alle Bygninger paa Kirken nær bleve afbrændte og Tropperne vendte derpaa den 30te tilbage til Warde, og videre derfra til sine Qvarterer paa Aland. Saaledes er Hensigten med den af Deres Majestæt befalede Expedition i alle Henseender opnaaet, og Kumlinge med dertil hørende Holme aldeles ødelagt og gjort ubrugbar til noget Slags fast Punkt for Fienden. Hæderen for denne Expedition skyldes Oberstlieutenant Ridder von Schultzenheim, der har gjort Planen, og hans underhavende Tropper, der viste al Jver. Ritmesteren ved Livgarden til Hest Wahlfeldt gjorde i Sammenhæng med denne Expedition ligeledes en Recognoscering til Sættunga den 29de om Morgenen og reddede endeel af Jndvaanernes Gods, hvorpaa alle Bygninger bleve stukne i Brand. Hovedqvarteret Jomala Gaard, den 1ste Februari 1809. L. B. Pehron. G. Bøye. Ydmyg Rapport!
Nyeste Skilderie af Kiøbenhavn, 1809-02-25
Den under min Commando til Kumlinge og omkringliggende Øer befalede Expedition, bestaaende af 80 Livgardere til Hest, 1 Ritmester og 2 Subaltern Officierer under Major Grev Stackelsbergs Anførsel, 300 Mand, 1 Capitain og 8 Subaltern-Officierer, under Major og Ridder Hay's Commando, 150 Mand under Capitain Grev Mørners og 150 Mand under Capitain Baron Leyonhuswuds Commando, samt 2de trepundige Canoner under Lieutenant Petre, afmarcherede 13 Colonner Natten imellem d. 28de og 29de Efter de nødvendige Recognosceringer, fortsattes Marchen til Kumlinge, som vi saa hurtig bemægtigede os, at Kosakkerne maatte kaste sig paa sine Heste og efterlade nogle Tønder Korn, noget Brød og ubetydelige Effecter. Man mærkede ikke noget Jnfanterie paa Kumlinge. To Timer efter bleve Kosakkerne, bestaaende af omtrent 60 Mand, fordrevne af Capitain Baron Leyonhuswud fra Enklinge. Paa Seglinge havde Grev Morner en liden Afaire med Kosakkerne, hvorved Cornetten Montgommerie blev let saaret af et Kosakspyd, en Avgarder blev fangen eller dræbt, hvorimod en Ko sat blev skudt og nogle saarede. – Efter Redningen af Jndvaanernes bedste Eiendomme, stak jeg Husene i Brand paa alle Steder. Den 30te om Morgenen, Kl. 7 trak jeg alle mine Feldtvagter ind, og gav Signal ved 2 Canonskud til at forene alle Corpserne, om Fienden skulde vise sig med større Styrke. Kosakkerne viste sig siden, efterat vore Tropper og Trodset var opstillet paa Jsen, bag ved den afbrændte Bye; men bleve tilbagedrevne af et Detachement af Livgarden.